
	[bookmark: __DdeLink__47_273448963]Storžič (SLO)

	nedjelja, 23.08.2026.

	[bookmark: _GoBack]Polazak: Parkiralište Delta u 5,3 sati
	Povratak: u večernjim satima

	Prijevoz: osobna vozila
	Cijena: 30 € uplatom u tajništvu ili na račun Društva.

	Opis: 
Storž je slovenska riječ za češer. No, može značiti i stožac. Upravo se vrh Storžiča uzdiže poput kakvog stošca pa se zaključak sam nameće. To je planina u Kamniško-Savinjskim Alpama visoka 2132 metra. Kako je Storžič i visok i usamljen, s vrha se vidi sve: Triglav i ostali vrhovi Julijskih Alpa pa Stol, Begunjščica, Košuta (Karavanke) te susjedni vrhovi Kamniško-Savinjskih Alpa s najvišim Grintovcem.

Mi ćemo naš izlet započeti na parkiralištu Delta. Polazak je u 5:30, a računamo da će nam do Doma pod Storžičem trebati tri sata odnosno da na uspon krećemo u 8:30. Čeka nas težak i strm teren, tehnički zahtjevan s nekoliko izloženih dionica te ćemo se na više mjesta služiti rukama, a pomoći ćemo se sajlama i klinovima. Kaciga je obavezna!

Staza nije duga (hodamo 7 ili 9 km, ovisno o raspoloženju grupe), no teška je i tehnički zahtjevna te radimo 1000 metara visinske razlike. Zato su priroda i planina predivne, a na vrhu nas čeka krasan pogled kamo god da se okrenemo.

Zbog zahtjevnosti ovog izleta broj sudionika ograničen je na 14.

Napomena:
Prilikom prijave naznačiti jeste li vozač i koliko mjesta imate na raspolaganju. Kraći dio puta, prema domu, vozit ćemo neasfaltiranom cestom.


	Težina staze: tehnički zahtjevna staza (sajle i klinovi) (oko sedam sati hoda)

	Oprema: Osnovna planinarska oprema za ljetno planinarenje, kaciga, čvrste gojzerice za savladavanje teškog terena, veće količine tekućine (minimalno 3 litre vode), krema za zaštitu od sunca, pokrivalo za glavu, sunčane naočale, planinarski štapovi, osobna prva pomoć, važeća planinarska iskaznica, osobni dokument.

	Vodič(i): Tomo Dubrović (098 183 7506), Marija Ivančić

	Prijave i informacije: u tajništvu Društva do 18.08.2026.




Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet. 

